9. ΝΟΜΟΣ υπ’ αριθμ. 510 της 29/30 Δεκ. 1947 Περί της εν Δωδεκανήσω εφαρμοστέας Δικαστικής νομοθεσίας. ΚΕΦΑΛΑΙΟΝ Α’ Εφαρμοστέοι Νόμοι. Άρθρ.1.-Οι Ελληνικοί ποινικοί και αστυνομικοί νόμοι εισαχθέντες ήδη εις Δωδεκάνησον εξακολούθησιν ισχύοντες αποκλειστικώς εν αυτή συμπεριλαμβανομένων και των νόμων περί ποινικών εξόδων. Εξαιρείται η Συντακτική Πράξις υπ’ αριθμ. 6 της 20/28 Ιαν. 1945 «περί επιβολής κυρώσεων κατά των συνεργασθέντων μετά του εχθρού», και αι τροποποιήσασαι και συμπληρώσασαι αυτήν διατάξεις. Ομοίως εισάγεται εις Δωδεκάνησον άπασα η εν τη λοιπή Ελλάδι ισχούσα περί φυλακών Νομοθεσία. Άρθρ.10.-1.Οριστικαί αποφάσεις εκδοθείσαι υπό πολιτικών δικαστηρίων εν Δωδεκανήσω από 8ης Μαΐου 1945 μέχρι της ενάρξεως της λειτουργίας των δια προκηρύξεων του Στρατιωτικού Διοικητού Δωδεκανήσου συσταθέντων Ελληνικών Δικαστηρίων, και γενόμεναι τελεσίδικοι κατ’ άλλον τρόπον, εκτός δι’ απορρίψεως της εφέσεως, υπόκεινται εις έφεσιν ενώπιον του Εφετείου Δωδεκανήσου, εντός προθεσμίας 90 ημερών από της ενάρξεως της λειτουργίας των συνιστωμένων νέων Ελληνικών Δικαστηρίων κατά τας διατυπώσεις του ν. 194/1914. Η διάταξις της παρ.3 του προηγουμένου άρθρ. 9 εφαρμόζεται αναλόγως εν προκειμένω. 2.Οριστικαί αποφάσεις εκδοθείσαι υπό πολιτικών Δικαστηρίων εν Δωδεκανήσω και γενόμεναι τελεσίδικοι δι’ απορρίψεως της εφέσεως ή εκδοθείσαι εν δευτέρω βαθμώ κατά το εν τη παρ.1 αναφερόμενον χρονικόν διάστημα, υπόκεινται εις αναθεώρησιν, υπό του Εφετείου Δωδεκανήσου, η οποία δύναται να ζητηθή υπό του έχοντος έννομον συμφέρον διαδίκου εντός προθεσμίας 90 ημερών από της ενάρξεως της λειτουργίας των συνιστωμένων νέων Ελληνικών Δικαστηρίων, κατά τας διατυπώσεις του ν. 194/1914. Η αίτησις αναθεωρήσεως κατατίθεται εις τον Γραμματέα των Εφετών Δωδεκανήσου, συντασσομένης εκθέσεως υπ’ αυτού εις ειδικόν βιβλίον (βιβλίον αναθεωρήσεων) και εισάγεται προς συζήτησιν κατά την διαδικασίαν του ν. 194/1914. Σελ. 226 Άρθρ.11.-1.Τα κατά την έναρξιν της λειτουργίας των συσταθέντων νέων δικαστηρίων εκκρεμή ένδικα μέσα, εφ’ όσον αναγνωρίζονται υπό της εισαγομένης Ελληνικής Νομοθεσίας, μεταβιβάζονται αυτοδικαίως εις τα αντίστοιχα των δικαστηρίων ενώπιον των οποίων απευθύνονται Ελληνικά Δικαστήρια, εις τα οποία εισάγονται προς συζήτησιν κατά τας εισαγομένας ήδη διατάξεις. 2.Τα κατά την παρ. 1 ένδικα μέσα δέον επί ποινή απαραδέκτου να καταχωρηθούν εις τα οικεία βιβλία των συσταθέντων νέων Δικαστηρίων εντός 90 ημερών από της ενάρξεως της λειτουργίας αυτών. 3.Εις πάσαν άλλην, πλην των ανωτέρω, περίπτωσιν το παραδεκτόν των ενδίκων μέσων κρίνεται κατά τον Νόμον τον ισχύοντα κατά τον χρόνον της εκδόσεως της αποφάσεως, η δε άσκησις και εισαγωγή αυτών προς συζήτησιν ενώπιον των αντιστοίχων Ελληνικών Δικαστηρίων γίνεται κατά τας διατάξεις του ν. 194/1914. Άρθρ.12.-Δικαστικαί αποφάσεις και άλλα έγγραφα, εκδεδομένα εν Δωδεκανήσω υπό Δικαστηρίων ή άλλων αρμοδίων Αρχών και αποτελούντα τίτλους εκτελεστούς κατά το κατά τον χρόνον της εκδόσεώς των ισχύον εν Δωδεακήσω Δίκαιον διατηρούν την ισχύν των και δύναται να εκτελεσθούν μετά την έναρξιν της ισχύος του παρόντος εν Δωδεκανήσω και εν τη λοιπή Ελλάδι αφού προηγουμένως κηρυχθώσιν εκτελεστά υπό του Προέδρου των Πρωτοδικών Ρόδου κατά την διαδικασίαν των άρθρ. 634 και επομ. Πολ. Δικονομίας. Άρθρ.13.-Δια Β.Δ/τος τη προτάσει του Υπουργού της Δικαιοσύνης δύναται να ορισθή πάσα λεπτομέρεια αναγομένη εις την εφαρμογήν του παρόντος Νόμου ως και να παραταθώσιν αι εν αυτώ προθεσμίαι. Άρθρ.14.-Η ισχύς του παρόντος άρχεται από της δημοσιεύσεως αυτού εις της Εφημερίδα της Κυβερνήσεως. Ειδικοί νόμοι, αφορώντες την εισαγωγήν διαφόρων κλάδων του δικαίου εις Δωδεκάνησον, παρατίθεται εις τους οικείους τόμους. Άρθρ.2.-1.Εισάγονται εις την Δωδεκάνησον: α) Ο Αστικός Κώδιξ, ο Εισαγωγικός Νόμος του Αστικού Κώδικος και το Ν.Δ/γμα της 7-10 Μαΐου 1946 «περί αποκαταστάσεως του Αστικού Κώδικος και του Εισαγωγικού αυτού Νόμου». β) Όσα νομοθετήματα ισχύοντα εν τη λοιπή Ελλάδι μέχρι και της 22ας Φεβρ. 1946, μνημονεύονται εν τω Εισαγωγικώ Νόμω του Αστικού Κώδικως ως διατηρούμενα εν ισχϋι εις την λοιπήν Ελλάδα και μετά την εισαγωγήν του Αστικού Κώδικος, εφ’ όσον δεν κατηργήθησαν μεταγενεστέρως, και γ) Τα άρθρ. 50 έως 55 του Ν. 671 του 1943 «περί καταστατικού χάρτου της εκκλησίας της Ελλάδος». 1.Η.γ.9 Εδαφική Επέκταση Νομοθεσίας Άρθρ.3.-Εισάγεται εις την Δωδεκάνησον άπασα ανεξαιρέτως η εν τη λοιπή Ελλάδι ισχύουσα εμπορική νομοθεσία, συμπεριλαμβανομένων των διατάξεων περί ναυαγίων και ναυαγιαιρέσεων, περί Εμπορικής Ναυτιλίας και Αστυνομίας της εμπορικής Ναυτιλίας, περί Ναυτικού Απομαχικού Ταμείου, περί τραπεζικών ενεχύρων, περί ενεχύρων καπνού, περί εμπορικών και βιομηχανικών σημάτων, περί διπλωμάτων ευρεσιτεχνίας και περί αθεμίτου ανταγωνισμού, περί συναλλαγματικών, γραμματίων εις διαταγήν και επιταγών, περί ανωνύμων εταιρειών, περί γενικών αποθηκών, περί ασφαλειών ζωής, πυρός και οιωνδήποτε κινδύνων ξηράς, θαλάσσης ή αέρος, περί ασφαλιστικών εταιρειών, περί πολιτικής αεροπορίας, περί εμπορικών, βιομηχανικών, επαγγελματικών και βιοτεχνικών επιμελητηρίων και πάσης άλλης διατάξεως αναγομένης εις την ύλην ην ρυθμίζει το παρόν άρθρον. Βλέπε εξαίρεσιν των Δωδεκανησιακών σπογγαλιευτικών από τον νομοθεσίαν περί Ναυτ. Απομαχ. Ταμείου εν Ν. 988/1949 (τομ. 19). Άρθρ.4.-Αι διατάξεις του Οργανισμού των Δικαστηρίων, της Πολιτικής Δικονομίας, της Ποινικής Δικονομίας, των νόμων περί συμβολαιογράφων και συμβολαιογραφείων, περί γραφείων υποθηκών και μεταγραφών περί γραμματείας των Δικαστηρίων και Εισαγγελιών, περί εμμίσθων και αμίσθων δικαστικών κλητήρων και ποινικών κλητήρων, ληξιαρχείων και ληξιαρχικών πράξεων μετά των μέχρι της ενάρξεως της ισχύος του παρόντος τροποποιήσεων αυτών, και των νομοθετημάτων, τα οποία καθιερούν ειδικάς διαδικασίας ή ανάγονται εις την ύλην της Πολιτικής και Ποινικής Δικονομίας και του Οργανισμού των Δικαστηρίων εισάγονται εις την Δωδεκάνησον άμα τη ενάρξει της ισχύος του παρόντος. ΚΕΦΑΛΑΙΟΝ Β’ Μεταβατικαί διατάξεις. Άρθρ.5.-1. Εμπορικά και βιομηχανικά σήματα, κατατεθειμένα εγκύρως κατά την προγενεστέρως ισχύουσαν εν Δωδεκανήσω νομοθεσίαν, διατηρούσι την ισχύν αυτών και τα νόμιμα αποτελέσματα εν τη αυτή ως πρότερον χώρα, επεκτείνεται δε η ισχύς των και επί την λοιπήν Ελλάδα, μόνον εφ’ όσον κατετέθησαν ήδη εν τω Παλαιώ Βασιλείω της Ελλάδος ως αλλοδαπά τότε σήματα, ή κατατεθώσιν αύθις κατά τους όρους της Ελληνικής νομοθεσίας ως ημεδαπά. Των εν τη Παλαιά Ελλάδι νομίμως κατατεθειμένων σημάτων η προστασία εκτείνεται αυτοδικαίως και εις την Δωδεκάνησον από της δημοσιεύσεως του παρόντος νόμου, εφ’ όσον δεν προσκρούει εις κεκτημένα αυτόθι δικαιώματα.  2.Αι διατάξεις του προηγούμενου εδαφίου εφαρμόζονται αναλόγως και δια τα διπλώματα ευρεσιτεχνίας. Άρθρ.6.-1.Τα πάσης φύσεως πλοία τα νηολογημένα εν Δωδεκανήσω καθίστανται αυτοδικαίως από της δημοσιεύσεως του παρόντος Νόμου πλοία υπό Ελληνικήν σημαίαν εφ’ όσον ανήκουν αποκλειστικώς ή κατά πλειοψηφίαν μερίδων των συμπλοιοκτητών εις Έλληνας υπηκόους ή εις καθισταμένους τοιούτους δι’ αθρόας πολιτοποιήσεως. 2.Υποθήκαι νομίμως κτηθείσαι επί των εν τη προηγουμένη παραγράφω πλοίων, ή κατασχέσεις επ’ αυτών νομίμως επιβληθείσαι κατά το εν Δωδεκανήσω προϊσχύσαν δίκαιον διατηρούσι την ην κατά το δίκαιον τούτο είχον ισχύν αυτών υπό τον όρον όπως μετεγγραφώσιν εις τα επί τούτω ανοιγησόμενα νηολόγια, ναυτικά υποθηκολόγια ή βιβλία κατασχέσεων, εντός τριών μηνών από της δημοσιεύσεως του κατά την παρ. 3 Β.Δ/τος. 3.Δια Β.Δ/τος εκδιδομένου τη προτάσει των επί της Δικαιοσύνης και της Εμπορικής Ναυτιλίας Υπουργών θέλει κανονισθεί πάσα λεπτομέρεια της εκτελέσεως του παρόντος άρθρου, ιδία δε τα της κατά την παρ. 2 μετεγγραφής, τα της εις την ελληνικήν μεταφράσεως των υφισταμένων νηολογίων, υποθηκολογίων και βιβλίων κατασχέσεων και τα της περαιτέρω τύχης των ήδη εις ξένην γλώσσαν τηρουμένων τοιούτων βιβλίων. Άρθρ.7.-Η κατά το άρθρ. 14 του από 9/15 Μαΐου 1947 Β.Δ/τος «περί προσωρινής διοικήσεως στρατιωτικώς κατεχομένων και προσαρτωμένων χωρών» απαγόρευσις δικαιοπραξιών αίρεται μετά δύο μήνες από της ενάρξεως της λειτουργίας των συνιστωμένων νέων δικαστηρίων. Η δίμηνος αύτη προθεσμία δύναται να παραταθή επί τρεις εισέτι μήνας δια Β.Δ/τος προτάσει του Υπουργού της Δικαιοσύνης. Άρθρ.8.-1.Μεταγραφαί δικαιοπραξιών ή πράξεων, αφορώσαι εις ακίνητα, ενεργηθείσαι δε μέχρι της ισχύος του παρόντος Νόμου εις τα εν Δωδεκανήσω τηρούμενα βιβλία μεταγραφών διατηρούσι και εφεξής την ην εκέκτηντο κατά το εκεί προϊσχύσαν δίκαιον ισχύν. 2.Αι περί κτηματολογίου ισχύουσαι ήδη εν Δωδεκανήσω διατάξεις διατηρούνται εν ισχϋι. 3.Δια Β.Δ/τος προτάσει του Υπουργού Δικαιοσύνης θέλουσι καθορισθεί το της τηρήσεως των βιβλίων των μεταγραφών και υποθηκών τα της συσχετίσεως αυτών προς το κτηματολόγιον και πάσα εν γένει λεπτομέρεια της εφαρμογής του παρόντος άρθρου. 4.Προκειμένου περί μεταγεγραμμένων ήδη δικαιοπραξιών ή πράξεων επί κινητών κατά το προϊσχύσαν εν Δωδεκανήσω δίκαιον, αύται διατηρούσι την ην είχον κατά το δίκαιον τούτο ισχύν. Τα τηρούμενα ήδη βιβλία μεταγραφής κινητών κλείονται από της εισαγωγής των αντιστοίχων διατάξεων της Ελληνικής Νομοθεσίας. Σελ. 225 Εδαφική Επέκταση Νομοθεσίας 1.Η.γ.9 Άρθρ.9.-1.Οριστικαί και μη τελεσίδικοι ή μη ανέκκλητοι αποφάσεις εκδοθείσαι υπό πολιτικών δικαστηρίων εν Δωδεκανήσω από της 1ης Σεπτ. 1943 μέχρι της ενάρξεως της λειτουργίας των συσταθέντων νέων δικαστηρίων, υπόκεινται εις έφεσιν, ενώπιον του Εφετείου Δωδεκανήσου, η οποία δύναται να γίνη εντός προθεσμίας 90 ημερών, από της ενάρξεως της λειτουργίας των ως άνω Δικαστηρίων κατά τας διατυπώσεις του Ν. 194/1914, εφ’ όσον δεν δύναται να προσβληθώσιν δι’ ανακοπής ερημοδικίας κατά τας δια του παρόντος εισαγομένας διατάξεις. 2.Τελεσίδικοι ή ανέκκλητοι αποφάσεις εκδοθείσαι υπό πολιτικών δικαστηρίων εν Δωδεκανήσω κατά το εν τη παρ.1 αναφερόμενον χρονικόν διάστημα, υπόκεινται εις αναίρεσιν εντός προθεσμίας 90 ημερών από της ενάρξεως της λειτουργίας των νέων Ελληνικών Δικαστηρίων κατά τας διατυπώσεις του ν. 194/1914, εφ’ όσον δεν δύνανται να προσβληθούν δι’ ανακοπής ερημοδικίας κατά τας δια του παρόντος εισαγομένας διατάξεις. 3.Η έφεσις και η αναίρεσις κατατίθενται εις τον γραμματέα του Ελληνικού Δικαστηρίου του αντιστοιχούντος εις το εκδόν την προσβαλλομένην απόφασιν Δικαστήριον.